นายกรัฐมนตรี พบประชาชนชาวจังหวัดระนองและเป็นสักขีพยานพิธีมอบสมุดประจำตัวผู้ที่ได้รับการจัดที่ดินทำกินให้ชุมชน จังหวัดระนอง
นายกรัฐมนตรี พบประชาชนชาวจังหวัดระนองและเป็นสักขีพยานพิธีมอบสมุดประจำตัวผู้ที่ได้รับการจัดที่ดินทำกินให้ชุมชน จังหวัดระนอง

พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ลงพื้นที่พบปะกับประชาชนชาวระนอง ณ หอประชุมพระยาดำรงสุจริตมหิศรภักดี ศูนย์ราชการจังหวัดระนอง ตำบลบางริ้น อำเภอเมือง จังหวัดระนอง โอกาสนี้ นายกรัฐมนตรี จะเป็นสักขีพยานพิธีมอบสมุดประจำตัวผู้ที่ได้รับการจัดที่ดินทำกินให้ชุมชน ตามนโยบายรัฐบาลในลักษณะแปลงรวม ในพื้นที่ป่าสงวนแห่งชาติ “ป่าคลองลำเลียง - ละอุ่น” เนื้อที่ 511 ไร่ 3 งาน 33 ตารางวา จำนวน 94 ราย 98 แปลง         

นายกรัฐมนตรี กล่าวว่า รัฐบาล ให้ความสำคัญกับจังหวัดระนอง ซึ่งรัฐมนตรี ได้ลงพื้นที่หลายจังหวัดใกล้เคียง รัฐบาลเข้ามาแก้ไขปัญหาหมักหมมมายาวนาน ทั้งการเมือง เศรษฐกิจ สังคม เพื่อให้บ้านเมืองมีระเบียบ มั่นคง มั่งคั่ง และยั่งยืน ตลอดจนจัดสรรที่ดินทำกินใหม่ และจัดสรรที่ดินเพื่อแก้ไขปัญหาให้ถูกต้องให้กับประชาชน

นอกจากนี้ ยังเป็นห่วงภาคการเกษตร การเชื่อมโยงทางน้ำและทางถนน พัฒนาสินค้าเกษตร เพื่อเพิ่มมูลค่าสินค้าให้มากขึ้น และอยากให้เน้นการตลาดนำการผลิต เพื่อผลิตสินค้าได้ตรงกับความต้องการของตลาด  ปรับเปลี่ยนการปลูกพืช อย่างไรก็ตาม  ย้ำว่า การลงพื้นที่ของรัฐบาลครั้งนี้ ไม่ได้มาเพราะการเมือง แต่เพื่อแก้ปัญหาของประเทศที่รัฐบาลทำมาตลอด